wickkiey/tamil-wikipedia-chunked huggingface dataset:
# ஜாஸ்மா ஓடன்

## பிரசித்தி பெற்ற கலாச்சாரம்

இந்த குசராத்திய பழங்கதையை அடிப்படையாகக் கொண்ட ஒரு நாட்டுப்புற நாடக வடிவமான *பாவாய்* *வேஷா*, பத்தொன்பதாம் நூற்றாண்டிலிருந்து தொடர்ந்து நிகழ்த்தப்பட்டு வருகிறது. இது 1982 இல் சாந்தா காந்தி என்பவரால் *ஜாஸ்மா ஓடன்* என்ற மேடை நிகழ்ச்சிக்காக மீண்டும் புதிதாக உருவாக்கப்பட்டது 1926 ஆம் ஆண்டு இந்த நாட்டுப்புற தெய்வத்தைப் பற்றிய இந்திய மௌனத் திரைப்படமான *சதி ஜாஸ்மா* ஹோமி மாஸ்டர் என்பவரால் உருவாக்கப்பட்டது. இதில் கோஹர் மாமாஜிவாலா மற்றும் கலீல் ஆகியோர் முக்கிய வேடங்களில் நடித்தனர்.
# ஜாஸ்மா ஓடன்

## மேலும் பார்க்கவும்

- சஹஸ்ரலிங்க குளம்
# இராசத்தான் திரைப்பட விழா

**இராசத்தான் திரைப்பட விழா** (*Rajasthan Film Festival*) என்பது திரைப்பட விருது விழா ஆகும். இதில் ராஜஸ்தானியத் திரைப்படத்துறை மற்றும் பிற பிராந்திய திரைப்படங்களில் பணியாற்றும் கலைஞர்களின் கலை மற்றும் தொழில்நுட்ப சிறப்பம்சங்களை கௌரவிக்கும் வகையில் ஆண்டுதோறும் வழங்கப்படும் விருதுகள் தொடர்பான விழாவாகும்.
# இராசத்தான் திரைப்பட விழா

## பின்னணி

இராசத்தான் திரைப்பட விருது வழங்கும் விழா 2013-ல் தொடங்கியது. இராசத்தான் திரைப்பட விழாவின் 10வது பதிப்பு 22 செப்டம்பர் 2022 முதல் 24 செப்டம்பர் 2022 வரை ஜெய்ப்பூரில் உள்ள மான் பிளேஸில் நடைபெற்றது. திரைப்பட விமர்சகர் கோமல் நஹ்தாவுடன் மாலை நிகழ்ச்சியை துஷார் கபூர் மற்றும் மகிமா சவுத்ரி ஆகியோர் தொகுத்து வழங்கினர். இவ்விழாவின் கருப்பொருள் வேற்றுமையில் ஒற்றுமை மற்றும் 24 விருதுகள் 2 பிரிவுகளின் வழங்கப்பட்டது. 1) ராஜஸ்தானில் தயாரிக்கப்பட்ட படங்களுக்கு, 2) இந்தியாவின் பிற பகுதிகளில் (ராஜஸ்தான் தவிர) தயாரிக்கப்பட்ட படங்களுக்கு. தொழில்துறைக்காக அர்ப்பணிக்கப்பட்ட ஆளுமைகளை கௌரவிக்கும் வகையில், விழாவில் வாழ்நாள் சாதனையாளர் விருதும் வழங்கப்படுகிறது.  
விருது வழங்கும் விழாவின் 7வது நிகழ்வு 3 நாட்களுக்கு (செப்டம்பர் 26 முதல் செப்டம்பர் 28, 2019 வரை) ஜெய்ப்பூரில் உள்ள மான் பேலஸில் ஏற்பாடு செய்யப்பட்டது. ஷ்ரேயாஸ் தல்படே விருது இரவின் தொகுப்பாளராக இருந்தார். விழாவில் சக்தி கபூர், சதீஷ் கௌசிக், ராஜேஷ் பூரி, கோமல் நஹ்தா, அனிருத் டேவ், நேஹா ஸ்ரீ, அனிருத் சிங் உள்ளிட்ட முக்கிய பிரபலங்கள். அரசு விதித்த கோவிட்-19 பெருந்தொற்று கட்டுப்பாடுகள் காரணமாக விருது வழங்கும் விழாவின் எட்டாவது மற்றும் ஒன்பதாவது விழாக்கள் செய்யப்பட்டது.  
2018ஆம் ஆண்டு விருது விழா 5 நாட்களுக்கு (25 முதல் 29 செப்டம்பர் 2018 வரை ) ஜெய்ப்பூரில் உள்ள மான் பேலஸில், நடைபெற்றது. வத்சல் சேத் விருது நிகழ்வின் தொகுப்பாளராக இருந்தார் பிரபலங்கள் ஜீதேந்திர கபூர், மித்தூன் ஷர்மா, நீலு வகேலா, கஜேந்திர சவுகான், அனிருத் டேவ் மற்றும் சாரா கான் ஆகியோர் கலந்து கொண்டனர். 2017 ஆம் ஆண்டில், டீப் ஸ்மிருதி கலையரங்கில் 14 முதல் 16 செப்டம்பர் 2017 வரை விழா நடைபெற்றது.
# இராசத்தான் திரைப்பட விழா

## வரலாறு

முதல் விருதுகள் வழங்கும் விழா 2013-ல் இந்தியாவின் இராசத்தானில் நடைபெற்றது.  
இரசத்தான் திரைப்பட விழாவை நிறுவியவர் சஞ்சனா சர்மா. இதன் 6வது விழா (2018), 5 நாட்களுக்கு ஏற்பாடு செய்யப்பட்டது. செப்டம்பர் 25-27 தேதிகளில் நடைபெற்ற நாடகப் போட்டியுடன் நிகழ்ச்சி தொடங்கியது. செப்டம்பர் 28 அன்று, கல்லூரிகளுக்கு இடையேயான நடனப் போட்டி நடைபெற்றது. இதில் ராஜஸ்தானி திரைப்படத் துறையைச் சேர்ந்த பலரும் ராஜஸ்தான் சினிமாவைப் பற்றிய தங்கள் எண்ணங்களைப் பகிர்ந்து கொண்டனர். நிகழ்வின் கடைசி நாளில் (செப்டம்பர் 29), பல்வேறு விருதுகள் வழங்கப்பட்டன.
# இராசத்தான் திரைப்பட விழா

## விருது விழாக்கள்

2013ஆம் ஆண்டு முதல் அனைத்து ராஜஸ்தான் திரைப்பட விழா விருது விழாக்களின் பட்டியல் கீழே கொடுக்கப்பட்டுள்ளது.
| **2013** | 28 செப்டம்பர் 2013 | போபார் (ராஜஸ்தானி)
திஷா மாய் (இந்தி) | ஆர்ஜே மோனியா
தொகுப்பாளர் கபீர்
ஆங்கர் மான் | டீப் ஸ்மிருதி ஆடிட்டோரியம் ஜெய்ப்பூர் | ஜெய்ப்பூர் | மோகன்சிங் ரத்தோர்
க்ஷிதிஸ் குமார்
ரமேஷ் திவாரி
நீலு வகேலா
குலாபோ சபேரா, ஓ.பி. வியாசு
வீணா ஒலிநாடாக்கள்
நவீணா ஒலிநாடாக்கள் | டாக்டர் மகேஷ் ஜோஷி |
| --- | --- | --- | --- | --- | --- | --- | --- |
| **2014** | 20 செப்டம்பர் 2014 | கஹானி ஏக் தேவி கி | அசோக் பாந்தியா
தொகுப்பாளர் கபீர் | டீப் ஸ்மிருதி ஆடிட்டோரியம் ஜெய்ப்பூர் | ஜெய்ப்பூர் | கோமல் நஹ்தா
(நஹ்தா குடும்பம்)
ஷியாம் சுந்தர் ஜலானி | டிபி அகர்வால் |
| **2015** | 26 செப்டம்பர் 2015 | ராஜு ரத்தோட் | அனுப் சோனி
அருண் பக்ஷி
மீனா நஹ்தா
ஆர்ஜே மோஹித்
ரவீந்தர் உபாத்யாய் | ஜெய்ப்பூர் பாக் | ஜெய்ப்பூர் | மோகன் கட்டாரியா | சுபாஷ் காய்
ராஜ்யவர்தன் சிங் ரத்தோர் |
| **2016** | 24 செப்டம்பர் 2016 | கிவிதே மீ பூட் லாடு | அமன் வர்மா
ஆர். ஜே. மோகித் | மான் அரண்மனை | ஜெய்ப்பூர் | இக்ரம் ராஜஸ்தானி | ஜாவேத் அக்தர் |
| 2017 | 16 செப்டம்பர் 2017 | நானி பாய் ரோ மேரோ | அமன் வர்மா
மகேந்திர கவுர்
அனிருத் டேவ்
ரோஹித் புரோஹித்
ஹிமான்ஷு சோனி
ஆர்ஜே மோஹித் | டீப் ஸ்மிருதி ஆடிட்டோரியம் ஜெய்ப்பூர் | ஜெய்ப்பூர் | பண்டித விசுவ மோகன் பட் | ஜெய்பிரகாசு சௌக்சே |
| 2018 | 25 முதல் 29 செப்டம்பர் 2018 வரை | பீரானி சர்தார் | வத்சல் சேத் | மான் அரண்மனை | ஜெய்ப்பூர் | பாரத் நஹ்தா | ஜீதேந்திர கபூர்
மிதுன் சர்மா
நீலு வகேலா |
| 2019 | 28 செப்டம்பர் 2019 | வீராங்கனை (ராஜஸ்தானி திரைப்படம்)
கிஸ்மத் (பிற பிராந்திய திரைப்படம்) | ஷ்ரேயாஸ் தல்படே | மான் அரண்மனை | ஜெய்ப்பூர் | சக்தி கபூர் | கோமல் நஹ்தா
சதீஷ் கௌசிக்
ராஜேஷ் பூரி
அனிருத் டேவ் |
| 2020 | நடத்தப்படவில்லை | கோவிட்-19 பெருந்தொற்று காரணமாக விழாக்கள் ரத்து செய்யப்பட்டன. |  |  |  |  |  |
| 2021 |  |  |  |  |  |  |  |
| 2022 | 24 செப்டம்பர் 2022 | சங்கநாத் (ராஜஸ்தானி படங்களில்)
ஹெல்லாரோ (பிற பிராந்திய படங்களில்) | துஷார் கபூர் கோமல் நஹ்தா | } |  |  |  |
# இராசத்தான் திரைப்பட விழா

## விருதுகள்

### இராசத்தான் திரைப்படம் (வகை-அ)

- சிறந்த இயக்குநர்
- சிறந்த எழுத்தாளர்
- சிறந்த ஒளிப்பதிவாளர்
- முன்னணி நடிகர்
- முன்னணி நடிகை
- சிறந்த எதிர்மறை செயல்திறன்
- சிறந்த துணை நடிகர்
- சிறந்த இசையமைப்பாளர்
- சிறந்த பாடலாசிரியர்
- சிறந்த பாடகர் (ஆண்)
- சிறந்த பாடகி (பெண்)
- சிறந்த திரைப்படம்
# இராசத்தான் திரைப்பட விழா

## விருதுகள்

### பிற பிராந்திய திரைப்படம் (பிரிவு-ஆசிறந்த இயக்குநர்

- சிறந்த எழுத்தாளர்
- சிறந்த ஒளிப்பதிவாளர்
- முன்னணி நடிகர்
- முன்னணி நடிகை
- சிறந்த எதிர்மறை செயல்திறன்
- சிறந்த துணை நடிகர்
- சிறந்த இசையமைப்பாளர்
- சிறந்த பாடலாசிரியர்
- சிறந்த பாடகர் (ஆண்)
- சிறந்த பாடகி (பெண்)
- சிறந்த திரைப்படம்
# இராசத்தான் திரைப்பட விழா

## விருதுகள்

### சிறப்பு விருது

- வாழ்நாள் சாதனை
# இராசத்தான் திரைப்பட விழா

## விருதுகள்

### நடுவர்கள்

| 1 | நரேஷ் மல்ஹோத்ரா | திரைப்பட இயக்குநர் |  |
| --- | --- | --- | --- |
| 2 | இந்திரஜித் பன்சால் | -- |  |
| 3 | விசுவ மோகன் பட் | இசை |  |
| 4 | தீபக் திஜோரி | நடிகர் & இயக்குநர் | } |
# இராசத்தான் திரைப்பட விழா

## மேலும் பார்க்கவும்

- 1வது விருது நிகழ்ச்சி (ராஜஸ்தான் திரைப்பட விழா)
# மேகேலா சடோர்

girl wearing mekhela sador dress and phut (bindi) on the centre of her forehead|மேகேலா சடோர் ஆடை அணிந்து நெற்றியின் மையத்தில் பொட்டு வைத்த அசாமிய பெண்]]
depicting an exquisite pattern of wildlife in Kaziranga|காசிரங்காவில் உள்ள வனவிலங்குகளின் அழகிய வடிவத்தை சித்தரிக்கும் பேட் பட்டில் கையால் நெய்யப்பட்ட மேகேலா சடோர்]]  
**மேகேலா சடோர்** (அசாமி : মেখেলা চাদৰ,) என்பது பாரம்பரியமாக அசாமிய பெண்கள் அணியும் ஒரு பாரம்பரிய சரோங் ஆடை ஆகும். இதில் உடலைச் சுற்றி இரண்டு முக்கிய உடைகள் (துண்டுகள்) உள்ளது.
# மேகேலா சடோர்

## உடுத்துதல்

இதன் கீழ் பகுதி இடுப்பிலிருந்து கீழ்நோக்கி மூடப்பட்டிருக்கும்,மேகேலா (அசாமி:মেখেলা )இது பரந்த உருளைத் துணியாகும்,இது இடுப்பைச் சுற்றி அமையும் வகையில் ஒன்று அல்லது பல மடிப்புகளாக மடிக்கப்பட்டு உள்ளே சொருகப்படுகிறது.பட்டைகள் வலப்புறமாக மடிக்கப்பட்டு,புடவையின் மடிப்புகளை விட குறைவாக உள்ளது, அவை இடதுபுறமாக மடிக்கப்பட்டு பல மடிப்புகளைக் கொண்டுள்ளது. மேகேலாவை இடுப்பில் கட்ட சரங்கள் பயன்படாது,ஆனால் கீழ்பாவாடையில் சரம் பயன்படுகிறது.  
சடோர் என்று அழைக்கப்படும் இரண்டு பகுதி ஆடையின் மேல் பகுதி ஒரு நீண்ட துணியாகும். இதன் ஒரு முனையானது தொப்புளுக்கு மேலே உள்ள மேகேலாவுடன் இருக்கும்,இதர பகுதி மார்பு பகுதியினை சுற்றி மூடப்பட்டிருக்கும்.சில மடிப்புகளுக்குப் பின் சடோரின் மறுமுனை வயிற்றுப் பகுதியுடன் உள்ளிடப்பட்டிருக்கும்.அதனுடன் பொருத்தமான ரவிக்கை மேகேலா சடோருடன் அணியப்படும்.பாரம்பரியமாக கடந்த காலங்களில் ரிஹா என்ற ஆடை சடோராக அதன் கீழே உள் பகுதி துண்டாக சடோராக அணியப்பட்டது.அசாமிய திருமண விழாக்களில் இன்றளவும் ரிஹா அணியப்படுகிறது,மற்றும் பிஹூ பிற அசாமிய பண்டிகைகள் போன்ற நிகழ்ச்சிகளில் மக்கள் அணிவதை காணலாம்.மேகேலா சாடர்களில் உள்ள அலங்கார வடிவமைப்புகள் அச்சிடப்படுவதில்லை அவை பாரம்பரியமாக நெய்யப்படுபவை ஆகும்.சில சமயங்களில் *பாரி* என்னறழைக்கப்படும் ஒரு வித பின்னல் வடிவம் சடோரின் பக்கங்களில் அல்லது மேகேலாவின் அடிப்பகுதியில் தைக்கப்படுகிறது. இதன் பல வடிவங்களானது விலங்குகள்,பறவைகள்,மனித வடிவங்கள்,பூக்கள், வைரம் மற்றும் வான்வெளி நிகழ்வுகள் போன்று உள்ளது. இவ்வடிவங்கள் உள்ளூர் பழங்குடியினர் மற்றும் பழங்குடியினர் அல்லாத நெசவாளர்களால் உருவாக்கப்படுகிறது.இவ்வடிவங்களின் மையக்கருக்கள் ஃபுல் என்றழைக்கப்படுகிறது. எடுப்பான நிறமுள்ள வைரக் கருக்கள் சிறந்த வேலைப்பாடுகளைக் குறிக்கிறது,இவை அசாமின் பொதுவான பாரம்பரிய அம்சமாகும். பாட் மற்றும் முகா பட்டுகளில் பூக்கள் மற்றும் படர்ந்த கொடிகளின் நுட்பமான வடிவமைப்புகளும், எரி மற்றும் பருத்தி ஆகியவற்றில் தடித்த வடிவியல் வடிவங்கள் காணப்படுகின்றன.
# மேகேலா சடோர்

## பொருள்கள்

பாரம்பரியமான மேகேலா சடோர் பின்வரும் பொருள்களிலிருந்து தயாரிக்கப்படுகிறது.
- பருத்தி
- முகா பட்டு
- பேட் பட்டு
- எரி பட்டு  
நவீன காலத்தில் விலை குறைந்த சில ஆடைகள் பருத்தி மற்றும் முகா அல்லது பேட் பட்டு ஆகியவற்றின் செயற்கை கலவைகளால் தயாரிக்கப்படுகிறது.
# மேகேலா சடோர்

## கிடைக்குமிடம்

கவுகாத்தி மற்றும் அசாமின் பிற நகரங்களில் உள்ள பல கடைகளில் மேகேலா சடோர் கிடைக்கிறது. பல இணையதளங்கள் மூலமாகவும் கிடைக்கிறது. வாடிக்கையாளர்களிடம் தூய பேட் பட்டிற்கான வரவேற்பு அதிகமாக உள்ளது.பேட் பட்டு மற்றும் பாலியெஸ்டர் மேகேலா சடோர் சந்தையில் ஆதிக்கம் செலுத்துகிறது.முகா பட்டு அசாமின் தங்கப்பட்டு என்றழைக்கப்படுகிறது இதன் தேவை அதிகமாக உள்ளது இதனை ஈடு செய்யும் டசார் போன்றவற்றின் இருப்பும் குறைவாவாகவே உள்ளது.
# மனோகரா (கதை)

**மனோகரா** ஜாதகக் கதைகளில் ஒன்றான கின்னரி (பாதிப் பெண், பாதிப் பறவை) நாயகி. பொதுவாக **மனோகரா மற்றும் இளவரசர் சுதனா** எனக் குறிப்பிடப்படும் இது, புராணக்கதை திவ்யவதனாவில் தோன்றுகிறது. போரோபுதூரில் உள்ள கல் படிவங்களில் ஆவணப்படுத்தப்பட்டும் உள்ளது.  
இந்த கதை மியான்மர், கம்போடியா, தாய்லாந்து, லாவோஸ், இலங்கை, வடக்கு மலேசியா மற்றும் இந்தோனேசியா<nowiki/>வின் நாட்டுப்புறக் கதைகளில் இடம்பெற்றுள்ளது. கிபி 1450-1470 இல் சியாங்மை எனும் பகுதியில் வசித்த புத்தத் துறவியால் பாலி க்ரந்ததில் எழுதப்பட்ட பன்னஸ்ஜாடகா என்னும் கதையில் சுதனா மற்றும் மனோகராவின் கதையையும் கூறியுள்ளது. இளவரசியும் மாட்டுப்பண்ணையும் என்ற சீனக் கதை உட்பட, இதனையொத்த பல கதைகள் ஜப்பான், கொரியாவியட்நாம், மற்றும் சீனாவிலும் கூறப்பட்டுள்ளன. இந்தக் கதைகளின் படி, பறக்கக்கூடிய ஏழு பெண்கள் குளிப்பதற்குப் பூமிக்கு இறங்கினர். அவர்களில் இளையவர் மற்றும் அழகானவர் ஒரு மனிதனால் பிடிக்கப்பட்டார். பின்னர் ஓர் ஆண் மனிதனின்(சிறைபிடித்த ஆண் அல்லது கதாநாயகன்) மனைவியானார். பின்னர் கதைகளில், நாயகி சில மாயாஜாலத்தைப் பயன்படுத்திப் பறவையாக உருமாற்றம் செய்து பறந்து சென்றார். பறக்கும் மனைவியைத் தேடி நாயகன் தேடலைத் தொடரும் வகையில் இக்கதை அமைந்துள்ளது.
# மனோகரா (கதை)

## சுருக்கம்

கிம்னாரா மன்னரின் ஏழு மகள்களில் இளையவரான மனோகரா, கையிலை மலையில் வசிக்கிறார். ஒரு நாள், அவர் மனிதர்கள் வசிக்கும் மண்டலத்திற்குச் செல்கிறார். அவர் ஒரு வேட்டைக்காரனால் பிடிக்கப்படுகிறார் (சில பதிப்புகளில் ஒரு மந்திரக் கயிற்றைப் பயன்படுத்தி) அவரை இளவரசர் சுதனாவிடம் அந்த வேட்டைக்காரன் ஒப்படைக்கிறான். மன்னர் ஆதித்யவம்சன் மற்றும் ராணி சந்திராதேவியின் மகன், சுதனன் ஒரு புகழ்பெற்ற வில்லாளி மற்றும் *பாஞ்சால* ராஜ்யத்தின் வாரிசு ஆவார். இளவரசன் மனோகராவைக் காதலிக்க அவர்கள் திருமணம் செய்து கொள்கிறார்கள்.  
பின்னர், இளவரசர் போருக்குச் சென்றபோது, மனோகரா நகரத்திற்குத் துரதிர்ஷ்டத்தைக் கொண்டு வந்ததாக அரச ஆலோசகரால் குற்றம் சாட்டப்பட்டு, மரண அச்சுறுத்தலுக்கு உள்ளாகிறார். அவர் பறந்து சென்று மீண்டும் கிம்னாரா ராஜ்யத்திற்குச் சென்றுவிடுகிறார். இளவரசர் சுதனா அவளைப் பின்தொடர முடிவதற்காக அவர் ஒரு மோதிரத்தையும் கிம்னாரா ராஜ்யத்தை அடைவதற்கான திசைகளையும் விட்டுச் செல்கிறார்.  
இளவரசர் சுதனன் பாஞ்சாலைக்குத் திரும்பியபின் அவரைப் பின்தொடர்கிறான். ஒரு துறவியிடம் இருந்து, கிம்னாரா ராஜ்ஜியத்தைக் கண்டறிய விலங்குகளின் மொழியையும், இளவரசியை மீண்டும் வெல்ல தேவையான பிரார்த்தனைகளையும் கற்றுக்கொள்கிறான். பயணம் ஏழு ஆண்டுகள், ஏழு மாதங்கள் மற்றும் ஏழு நாட்கள் ஆகிறது. வழியில், சுதனா ஒரு யக்ஷம் (ஓக்ரே), தீப்பிழம்புகளின் நதி மற்றும் ஒரு பெரிய மரத்தை எதிர்கொள்கிறான். நீண்ட மற்றும் கடினமான சோதனைக்குப் பிறகு, இளவரசன் கிம்னர அரசனைச் சந்திக்கிறான். பலம், விடாமுயற்சி மற்றும் புத்திசாலித்தனத்தை மதிப்பிடும் பல்வேறு சோதனைகள் மூலம் தனது நேர்மையை நிரூபிக்க அரசன் கட்டளையிடுகிறான். முதல் சோதனையில், தோட்டத்தில் உள்ள ஒரு கல் மேசையை சுதனாவைத் தூக்க வைக்கிறார். இரண்டாவது சோதனையில் அவரது வில் திறமையைச் சோதிக்கப்படுகிறது. ஒரே மாதிரியான ஏழு பெண்களில் மனோகரா யார் என்பதை அடையாளம் காண்பதுதான் இறுதிச் சோதனை. அவரது விரலில் உள்ள மோதிரத்தை வைத்து இளவரசன் அடையாளம் காண்கிறான். திருப்தியடைந்த கிம்னார மன்னன் அவர்களது திருமணத்திற்குச் சம்மதிக்கிறான். தம்பதியினர் பாஞ்சாலத்திற்குத் திரும்புகிறார்கள்.
# மனோகரா (கதை)

## தழுவல்கள்

ஜேம்ஸ் ஆர். பிராண்டனின் கூற்றுப்படி, மனோகராவின் கதை தென்கிழக்கு ஆசிய நாடக அரங்கில் பிரபலமான கருப்பொருளாகும்.  
மனோராவின் கதை பர்மாவில் ( மியான்மர் ) நாடகமாக மாற்றப்பட்டது. அங்கு மனோகராவின் கதாபாத்திரம் *மனன்ஹுரி* என்று அழைக்கப்பட்டது. இவர் "முட்கள் நிறைந்த கரும்புகளின் காடு", "செம்பு திரவ நீரோடை" மற்றும் "பெலூ" என்றெல்லாம் அழைக்கப்படும் ஒரு வெள்ளி மலையில் வாழும் ஒன்பது அரச மகள்களில் ஒருவர் என வழங்கப்படுகிறார். அவரது வருங்கால கணவர், பியன்ட்சாவின் இளவரசர் இளவரசர் சுதானா, "தூடானோ" என்ற பெயர் கொண்டுள்ளார். இந்தப் பதிப்பில், இளவரசிகள் மந்திரித்த கச்சையைப் பயன்படுத்திப் பறக்கிறார்கள். மேலும் மனோகரா போன்ற கன்னி ஒரு மந்திரக் கயிற்றால் சிறைபிடிக்கப்பட்டர் எனக் கூறப்படுகிறது.  
கதையின் கதாபாத்திரங்கள் தென்கிழக்கு ஆசியாவில் *கெவ் மோனோரா* மற்றும் *ப்ரா சோதோன்* என்றும் அழைக்கப்படுகின்றன.  
நேபாளத்தின் சமஸ்கிருத பௌத்த இலக்கியங்களிலும், *சுசந்திரிமாவின் கதை மற்றும் ஒரு கின்னரி* என்ற பெயருடன் காணப்படுகிறது. முக்கிய ஜோடியாக மஹோனாரா மற்றும் சுதனுஷா வழங்கப்படுகின்றனர். நேபாளத்தின் மற்றொரு பதிப்பான *கின்னரி அவதானாவில்*, வேட்டைக்காரன் உத்பலா ஒரு கின்னரியை (கதையில் பெயரிடப்படாத) ஒரு மந்திரக் கயிற்றுடன் பிடிக்கிறார். ஹஸ்தினாவின் இளவரசர் சுதனா தனது வேட்டையாடும் பயணத்தில் கின்னரியின் மீது காதல் கொள்கிறார்.  
மற்றொரு மொழிபெயர்ப்பில் இளவரசரை *சுதனு* என்றும் *கின்னரியின் துரும மன்னனின் மகள் மனோகரா* என்றும் வழங்கப் படுகிறார்கள்.  
இந்த கதை லாவோஸில் *சித்தன் மற்றும் மனோலா* என்றும் வழங்கப்படுகிறது.
# மனோகரா (கதை)

## புராணம்

மனோகரா மற்றும் இளவரசர் சுதனாவின் கதை, தாய்லாந்து மற்றும் மலேசியாவில் நடத்தப்படும் மனோரா வகை நாடக நடனத்திற்கு ஊக்கமளித்திருக்கலாம்.
# மனோகரா (கதை)

## மேலும் பார்க்க

- கின்னரி
- ஹகோரோமோ (நாடகம்)
- மயில் இளவரசி
- மெனோரா, தென்கிழக்கு ஆசியாவில் ஒரு நடன நாடகம்
# சிறந்த நடிகருக்கான விருது (பெண்) - இந்திய சர்வதேச திரைப்பட விழா

**சிறந்த நடிகைக்கான இந்திய சர்வதேச திரைப்பட விழா விருது** (அதிகாரப்பூர்வமாக **சிறந்த நடிகருக்கான வெள்ளி மயில் (பெண்) விருது** ) 2010 முதல் இந்திய சர்வதேச திரைப்பட விழாவில் உலக சினிமாவில் முன்னணி பாத்திரத்தில் சிறந்த நடிப்பிற்காக ஆண்டுதோறும் வழங்கப்படும் ஒரு கௌரவமாகும். முன்னதாக 3வது இந்திய சர்வதேச திரைப்பட விழாவில் " நிர்ஜன் சாய்கேட் " படத்தில் நடித்ததற்காக சர்மிளா தாகுர்க்கும், 11வது இந்திய சர்வதேச திரைப்பட விழா விருது விழாவில் பிரேசிலிய நடிகை பெர்னாண்டா டோரஸ் ஆகியோருக்கும் வழங்கப்பட்டது. 2010 ம் ஆண்டு முதல் தொடர்ச்சியாக பெண் நடிகர்களுக்கு வழங்கப்பட்டு வருகிறது.
# சிறந்த நடிகருக்கான விருது (பெண்) - இந்திய சர்வதேச திரைப்பட விழா

## விருது பெற்றவர்களின் பட்டியல்

**ஆண்டு, திரைப்படம்(கள்) மற்றும் மொழி(கள்) ஆகியவற்றைக் காட்டும் விருது பெற்றவர்களின் பட்டியல்**  
| ஷர்மிளா தாகூர், ரூமா குஹா தாகுர்தா, சாயா தேபி, ரேணுகா டெபி, பாரதி தேபி | " நிர்ஜன் சைகதே " | பெங்காலி |  |
| --- | --- | --- | --- |
| பெர்னாண்டா டோரஸ் | " என்னை என்றென்றும் நேசி அல்லது இல்லை " | பிரேசிலியன் |  |
| மக்தலேனா போசார்ஸ்கா | " சின்ன ரோஜா " | போலிஷ் |  |
| நடேஷ்டா மார்கினா | " எலெனா " | ரஷ்யன் |  |
| அஞ்சலி பாட்டீல் | " ஓபா நாதுவா ஒபா எக்கா " | சிங்களம் |  |
| மக்தலேனா போசார்ஸ்கா | "மறைந்த நிலையில்" | போலிஷ் |  |
| அலினா ரோட்ரிக்ஸ்
சரித் லாரி | " நடத்தை "
" மழலையர் பள்ளி ஆசிரியர் " | ஸ்பானிஷ்
எபிரேய |  |
| குன்ஸ் சென்சோய்  
டோகா டோகுஸ்லு  
துக்பா சுங்குரோக்லு  
எலிட் இஸ்கான்  
இலேடா அக்டோகன் | " முஸ்டாங் " | துருக்கிய |  |
| எலினா வாஸ்கா | " மெல்லிய சேறு " | லாட்வியன் |  |
| பார்வதி திருவோடு | " வெளியேறு " | மலையாளம் |  |
| அனஸ்தேசியா புஸ்டோவிட் | "மரங்கள் விழும் போது" | உக்ரைனியன் |  |
| உஷா ஜாதவ் | "மை காட்: குற்ற எண் 103/2015" | மராத்தி |  |
| சோபியா ஸ்டாபிக் | *நான் ஒருபோதும் அழுவதில்லை* | போலிஷ் |  |
| ஏஞ்சலா மோலினா | *சார்லோட்* | ஸ்பானிஷ் |  |
| டேனிலா மரின் நவரோ | *எனக்கு மின்சார கனவுகள் உள்ளன* | ஸ்பானிஷ் | } |
# மயில் இளவரசி

**மயில் இளவரசி** ( *Peacock Princess* ) அல்லது **கொங்கு கோங்சு**, சீனாவில் உள்ள டேய் மக்களின் நாட்டுப்புறக் கதையாகும். இது தென்கிழக்கு ஆசியா முழுவதும் காணப்படும் பிற ஒத்த கதைகளுடன் தொடர்புடையதாகும். இந்தக் கதை சர்வதேச "அன்னக் கன்னி " கதையின் ஒரு பதிப்பாகவும் கருதப்படுகிறது.
# மயில் இளவரசி

## வரலாறு

மயில்களை வணங்கும் டேய் இனக்குழு மக்களிடையே இக்கதை உருவாகி பல நூற்றாண்டுகளாக வழிவழியே பரப்பப்பட்டதாகக் கூறப்படுகிறது. டாய் மக்கள் மயில்களை அமைதி, இரக்கம், அன்பு மற்றும் அழகு ஆகியவற்றின் தூதர்களாகக் கருதி வணங்கி வருகிறார்கள்.
# மயில் இளவரசி

## பெயர்கள்

*ஷௌஷுதுன்*, *தி பீகாக் பிரின்ஸஸ்*, *ஜாவோ ஷுடுன் மற்றும் லான்வுலுவோனா*, *ஜாவோ ஷு துன், நான் நுவோ னா, ஜாவோ ஷுடெங் மற்றும் நன்மு னுவோனுவோ* பல பெயர்களில் கவிதை மற்றும் நாட்டுப்புறக் கதையாக பதிவு செய்யப்பட்ட, அறியப்பட்ட இந்த கதை சீனாவின் டேய் மக்களிடையே கொண்டாடப்படுகிறது.
# மயில் இளவரசி

## சதி

ஜாவோ ஷுதுன் (மற்றும் மேலுள்ளதுபோல் பல பெயர்களில்) என்ற இளம் இளவரசனின் கதையைப் இது தொடர்கிறது. அவன் திருமணம் செய்துகொள்வதற்காக மணமகளைத் தேடுகிறான். ஒரு நாள், ஏழு மயில் கன்னிகள் குளித்துக் கொண்டிருக்கும் (அல்லது நடனமாடும்) ஏரிக்கு அவன் வழிநடத்தப்படுகிறான். அவன் அவர்களில் ஏழாவது மற்றும் இளைய மயில் இளவரசியைக் கண்டு காதல் கொள்கிறான். இளவரசன் அவள் கவனம்சிதறியிருக்கும் போது அவளது மயில் இறகுகளை திருடிக் கொள்கிறான். மற்ற பறவைகள் றந்து செல்லும் வரை அவள் முன் தோன்றுவதற்குக் காத்திருக்கிறான். இளவரசன் அவளை அவனுடைய மணமகளாக மாற ஒப்புக்கொள்ள வைத்த பிறகு அவளது இறகுகளைத் திருப்பித் தருகிறான்.  
அவர்கள் அவனது ராஜ்யத்திற்குப் பறந்து சென்று திருமணம் செய்து கொள்கிறார்கள். அவர்களின் திருமண இரவில், தீய மந்திரவாதி ராஜா மீது மந்திரம் வைத்து ஒரு போரைத் தொடங்குகிறார். இளம் இளவரசன் போருக்குப் புறப்படுகிறான். அவன் போகும்போது அவனுடைய இளவரசிக்கு அரசனால் மரண தண்டனை விதிக்கப்படுகிறது. அவள் தூக்கிலிடப்படுவதற்கு முன்பு, அவள் மயில் வடிவம் எடுத்து தப்பிக்கிறாள். இளவரசன் போரிலிருந்து திரும்பியதும், அவன் தீய மந்திரவாதியைக் கொன்று ராஜாவை மந்திரத்திலிருந்து விடுவிக்கிறான். ஆனால் தனது மனைவியை மீண்டும் பெற மயில் ராஜ்யத்தை நோக்கி நீண்ட தேடலைத் தொடங்குகிறான். அதிர்ஷ்டவசமாக, அவன் மீண்டும் தனது மனைவியைக் கண்டுபிடிக்கிறான். எல்லோரும் மகிழ்ச்சியாக வாழ்கிறார்கள்.
# மயில் இளவரசி

## கலாச்சாரம்

இந்த புராணக்கதை, 1963 மற்றும் 1982 இல் அதே தலைப்பில் சீனத் திரைப்படமாக எடுக்கப்பட்டு வெளியிடப்பட்டதுது.
# மயில் இளவரசி

## மேலும் பார்க்கவும்

- மனோகரா
- மயிலாட்டம்
# புதிய உலகம் (நாயகி துனியா)

***நாயகி துனியா*** (*Naiki Duniya*)(மொழிபெயர்ப்பு : *புதிய உலகம்*) என்பது 1942-ல் ராகுல சாங்கிரித்யாயனால் எழுதப்பட்ட போச்புரி நாடகமாகும். இது உலகப் போரின் போது ராகுல் சாங்கிரித்யாயன் ஹசாரிபாக் சிறையிலிருந்தபோது எழுதப்பட்டது.இந்நாடகம் நான்கு பகுதிகளைக் கொண்டுள்ளது. மேலும் இது பொதுவுடைமை கருத்தை ஊக்குவிக்கிறது. இந்த நாடகத்தில், அனைவரும் சமம் என்றும், ஏழை, பணக்காரர் என்ற பாகுபாடின்றி அனைவரும் உழைப்பாளிகளை வணங்கும் பொதுவுடைமைச் சமுதாயம் கற்பனை செய்யப்பட்டுள்ளது. தேவையான அனைத்து வசதிகளுடன் கிராமம் முழுமையாக வளர்ச்சியடையும் என்பது இந்த திரைப்பட மையக்கருத்தாகும்.
- சோனா: பாதுக்கின் மனைவி
- ராம்தானி: பாதுக்கின் தந்தை
- ஜாக்ராணி: பாதுக்கின் பாட்டி
- ராம்தியோ சிங்: முதியவர்
- ராமேசர் திவாரி: வயதான பிராமணர்
- குசாரி: சர்பஞ்ச்
- மற்ற கதாபாத்திரங்கள்: சுகருல்லா, விஸ்னுடியோ பர்சாத், சுகியா, பதுலியா, மக்தேய்
# லோகா சிங் (நாடகம்)

**லோகா சிங்** (*Loha Singh*)(போச்புரி: 𑂪𑂷𑂯𑂰 𑂮𑂱𑂁𑂯) காஷ்யப் எழுதிய போச்புரி நாடகம் ஆகும். இந்த நாடகம் *லோஹா சிங்* என்ற ஓய்வுபெற்ற பிரித்தானியத் தரைப்படை வீரரைச் பற்றியது. இந்த நாடகம் அனைத்திந்திய வானொலி பட்னாவின் வழக்கமான வாராந்திர ஒலிபரப்பு அம்சமாக இருந்தது.
# லோகா சிங் (நாடகம்)

## கதாபாத்திரங்கள்

- லோகா சிங், ஓய்வு பெற்ற ராணுவ வீரர்
- காதரன் கா தாய், லோகா சிங்கின் மனைவி
# லோகா சிங் (நாடகம்)

## கதை

முதல் உலகப் போரை ஆப்கானித்தானில் நடத்திய *லோகா சிங்கைச்* சுற்றியே நாடகம் நகர்கிறது. இதன் அத்தியாயங்கள் நாட்டில் நடக்கும் அக்காலச் சம்பவங்களை அடிப்படையாகக் கொண்டது.
# லோகா சிங் (நாடகம்)

## பிரபலம்

இந்த நாடகம் 1950களில் பட்னாவில் உள்ள அனைத்திந்திய வானொலியில் வாராந்திர ஒலிபரப்பினால் மக்கள் மத்தியில் பெரும் புகழ் பெற்றது. இதன் புகழ் காரணமாக, காஷ்யப் நாடகத்தின் இரண்டாம் பாகத்தையும் *லோஹா சிங்: முராப்பே அவுர் அன்யா கார்டுடென் என்ற* பெயரில் எழுதினார்.
# லோகா சிங் (நாடகம்)

## பெருமை

- 1966-ல், இந்த நாடகம் திரைப்படமாக்கப்பட்டு போச்புரி திரைப்படமான *லோகா சிங்* என வெளியிடப்பட்டது.
- லாலு பிரசாத் லோகா சிங்கின் பாணியைப் பின்பற்றி மக்கள் செல்வாக்கினைப் பெற முயன்ற போது இந்த நாடகம் இந்திய அரசியலில் முக்கியப் பங்கு வகித்தது.
# ஜெய்சல்மர் நாட்டுப்புற அருங்காட்சியகம்

**ஜெய்சல்மர் நாட்டுப்புற அருங்காட்சியகம்** (*Jaisalmer Folklore Museum*) என்பது இந்திய மாநிலமான இராசத்தானில் உள்ள ஜெய்சல்மேரில் உள்ள மெஹர் பாக் தோட்டத்தில் உள்ள கார்சிசர் ஏரியின் கரையில் அமைந்துள்ள ஒரு இயற்கை வரலாற்று அருங்காட்சியகம் ஆகும்.
# ஜெய்சல்மர் நாட்டுப்புற அருங்காட்சியகம்

## விளக்கம்

ஜெய்சல்மர் நாட்டுப்புற அருங்காட்சியகம் என். கே. சர்மாவால் நிறுவப்பட்டது. நாணயங்கள், பழைய ஓவியங்கள், கலைப்பொருட்கள் மற்றும் கையெழுத்துப் பிரதிகள் போன்ற பொருட்களில் என். கே. சர்மாவுக்கு இருந்த ஆர்வத்தின் காரணமாக, நாட்டுப்புற அருங்காட்சியகத்திற்கு வரலாற்றுப் பொருட்களைப் பெரிய அளவில் சேகரிப்பது இவருக்கு எளிதாக இருந்தது. இராசத்தான் பாலைவனப் பகுதியின் வரலாறு தொடர்பான பல்வேறு இடங்களிலிருந்து பல பொருட்கள் சேகரிக்கப்பட்டன. சுற்றுலாப் பயணிகளின் வசதிக்காக, ஜெய்சால்மரின் செழுமையான பாரம்பரியத்தையும் அதன் வரலாற்றையும் காட்சிப்படுத்த, இந்த அருங்காட்சியகம் பல்வேறு பிரிவுகளாகப் பிரிக்கப்பட்டுள்ளது. இந்த அருங்காட்சியகத்தில் புகைப்படப் பிரிவு, உடைகள், புதைபடிவங்கள், குதிரைகள் மற்றும் ஒட்டகங்களின் ஆபரணங்கள், நகைகள், ஓவியங்கள் எனப் பல்வேறு பிரிவுகள் உள்ளன. இசைக்கருவிகள் மற்றும் பாரம்பரிய நடனங்களின் காணொலிகளை இந்த அருங்காட்சியகத்தில் காணலாம்.  
அருங்காட்சியகத்தினை பார்வையாளர்கள் காலை 08.00 மணியிலிருந்து மாலை 06.00 மணி வரைக் காணலாம். அருங்காட்சியகத்தைப் பார்வையிட நுழைவுக் கட்டணம் உண்டு.
# பாதயாத்திரை

**பாதயாத்திரை** (*Padayatra*, ) என்பது அரசியல்வாதிகள் அல்லது முக்கிய பிரமுகர்கள் சமூகத்தின் பல்வேறு பகுதியினருடன் மிகவும் நெருக்கமாகப் பழகுவதற்கும், அவர்களின் பிரச்சனைகளைப் பற்றி அறிவதற்கும், தங்களுடைய ஆதரவாளர்களை ஊக்கப்படுத்துவதற்கும் மேற்கொள்ளும் பயணமாகும். *பாதயாத்திரை* என்பது இந்து சமய யாத்திரைகளாகவும் புனித கோயில்கள் அல்லது யாத்திரை தலங்களை நோக்கிய நடைபயணமாகவும் மேற்கொள்ளப்படுகின்றது.
# பாதயாத்திரை

## சமூக காரணங்கள்

, 1930]]
காந்தியடிகள் 1930இல் தண்டிக்கு தனது புகழ்பெற்ற உப்புச் சத்தியாக்கிரகத்துக்காக பாதயாத்திரை மேற்கொண்டார். 1933-34 குளிர்காலத்தில், காந்தி தீண்டாமைக்கு எதிராக நாடு தழுவிய பாதயாத்திரை மேற்கொண்டார். பின்னர், காந்தியவாதி வினோபா பாவே 1951 இல் தனது பூமிதான இயக்கத்தின் ஒரு பகுதியாக பாதயாத்திரையைத் தொடங்கினார். தெலங்காணா பகுதியில் தொடங்கி, வினோபா பாவே தனது பாதயாத்திரையை புத்தகயையில் முடித்தார். 1983 சனவரி 6 அன்று, சந்திரசேகர் கன்னியாகுமரியில் இருந்து பாதயாத்திரையைத் தொடங்கினார். மக்களுக்கு உள்ள பிரச்சனைகளைப் புரிந்து கொள்வதற்காக 1983 சூன் 25 வரை தனது 4,260 கிலோமீட்டர் (2,650 மைல்) பயணத்தை தில்லியில் உள்ள ராஜ்காட் வரை தொடர்ந்தார்.  
புத்தன் வீட்டில் இராசகோபால், ஜனதேசம் 2007 என்னும் பரப்புரையில், குவாலியரில் இருந்து தில்லி வரை 28 நாள் நடைப்பயணத்தில் 25,000 நிலமற்ற விவசாயிகளை வழிநடத்தினார். 1986 ஆம் ஆண்டில், ரமோன் மக்சேசே விருது பெற்ற ராஜேந்திர சிங் இராசத்தானின் சிற்றூர்கள் வழியாக *பாதயாத்திரையைத்* தொடங்கினார். அதில் குளங்கள், தடுப்பு அணைகளின் கட்டுமானம் மற்றும் புத்துயிர்ப்பு ஆகியவற்றை ஊக்குவித்தார்.
# பாதயாத்திரை

## அரசியல் நோக்கம்

ஒய். எஸ். ராஜசேகர ரெட்டி 1,475 கிமீ (917 மைல்) தொலைவை மூன்று மாத கால பாதயாத்திரையில் கடந்தார். அதில் ஆந்திரப் பிரதேசத்தின் பல மாவட்ட மக்களைச் சந்தித்தார். 2004 ஆம் ஆண்டு நடைபெற்ற பொதுத் தேர்தலில் தெலுங்கானாவையும் உள்ளடக்கிய ஆந்திரப் பிரதேசத்தின் முதலமைச்சராக அவர் தனது கட்சியை வெற்றிப் பாதைக்கு வழிநடத்தினார்.  
ஒய்.எஸ்.ஆர். காங்கிரஸ் கட்சி தலைவர் ஜெகன் மோகன் ரெட்டி தனது தந்தையின் சமாதியில் அஞ்சலி செலுத்திய பின்னர் தனது சொந்த மாவட்டமான கடப்பா மாவட்டத்தில் உள்ள ஆர். கே பள்ளத்தாக்கில் ' பிரஜா சங்கல்ப யாத்திரை ' என்ற பெயரில் தனது பாதயாத்திரையை தொடங்கினார். 430 நாட்களில் மாநிலத்தின் 13 மாவட்டங்களில், 125 சட்டமன்றத் தொகுதிகளில் நடந்த பாத யாத்திரையில் ஒய்.எஸ்.ஆர் காங்கிரசு கட்சியால் "ராவளி ஜெகன், காவலி ஜகன்" (ஜெகன் வர வேண்டும். ஜெகன் வேண்டும்) என்ற முழக்கம் உருவாக்கபட்டது. இந்த யாத்திரை 2017. நவம்பர். 6 அன்று தொடங்கப்பட்டு 2019 சனவரி 9 அன்று நிறைவடைந்தது.  
இந்திய தேசிய காங்கிரசு, இராகுல் காந்தியின் தலைமையில், இந்திய ஒற்றுமைப் பயணம் என்ற பாதயாத்திரையை 2022 செப்டம்பர் 7 அன்று இந்திய தீபகற்பத்தின் தென் முனையான கன்னியாகுமரியில் தொடங்கியது. இந்த பாத யாத்திரை ஐந்து மாதங்களில் சுமார் 3,570 கி.மீ. தொலைவுக்கு 12 மாநிலங்கள், இரண்டு ஒன்றிய ஆட்சிப் பகுதிகள் வழியாய் நடந்து காசுமீரில் முடிவடைந்தது.
# பாதயாத்திரை

## சமய வழிபாட்டில்

தென்னிந்தியாவின் தமிழ்நாட்டில் பழனி முருகன் கோவில் போன்ற முருகன் கோயில்களுக்கு தைப்பூசத்துக்கு தமிழ்நாட்டின் பல பகுதிகளில் இருந்து *பாதயாத்திரை* போகும் பழக்கம் உள்ளது. அதேபோல இலங்கையிலும் கதிர்காமம் போன்ற முருகன் கோயில்களுக்கு பாதயாத்திரையாக செல்லும் வழக்கம் உள்ளது.  
மேற்கு இந்தியாவின் மகாராட்டிர மாநிலத்தைச் சேர்ந்த வர்க்காரிகள் தேஹு, ஆளந்தி, பண்டரிபுரம் போன்ற சமய முக்கியத்துவம் வாய்ந்த இடங்களுக்கு நடந்து செல்கின்றனர். சயன ஏகாதசி, பிரபோதினி ஏகாதசி, மாகி ஏகாதசி, சித்திரை ஏகாதசி போன்ற சிறப்பு நாட்களில் விட்டலனை வழிபடுவதற்காக யாத்ரீகர்கள் பண்டரிபுரத்தை அடைய பாதயாத்திரையாக செல்கின்றனர்.
# சீத்லா மாதா, பஞ்சாப்

**சீத்லா மாதா** (*Seetla Mata*) என்பது பஞ்சாபி நாட்டுப்புற மதத்தின் ஒரு பகுதியாக இருக்கும் நாட்டுப்புற தெய்வம். பெரியம்மை நோய்க்கான இத்தெய்வம் சீத்லா மற்றும் இதன் மீட்புக்காக வழிபடப்படுகிறாள்.
# சீத்லா மாதா, பஞ்சாப்

## தோற்றம்

சீத்லா மாதாவின் வழிபாட்டு முறை வரலாற்றுக்கு முந்தைய காலத்தைச் சேர்ந்தது. இது அரப்பா நாகரிகத்துடன் தொடர்புடையது. அரப்பாவில் கண்டெடுக்கப்பட்ட முத்திரை ஒன்றில் நீண்ட முடியுடன் ஏழு சிறுமிகளின் உருவங்கள் உள்ளன. இவர்கள் சீத்லா மாதா மற்றும் சீத்லா மாதாவின் ஆறு சகோதரிகள் என நம்பப்படுகிறது. இவர்கள் அனைவரும் கொப்புள நோய்களை உண்டாக்கி, குணமடைய வழிபடுகிறார்கள். சகோதரிகள்: மசானி, பசந்தி, மக மாயி, போலம்டே, லம்காரியா மற்றும் அக்வானி ஆவர். சீத்லா மாதாவின் மைய சன்னதியைச் சுற்றிலும் பல கோயில்கள் உள்ளன. இவற்றில் ஒன்று பகர்வாலி அல்லது மலை என அழைக்கப்படுகிறது.
# சீத்லா மாதா, பஞ்சாப்

## சீத்லா மாதாவின் பிரதிநிதித்துவம்

சீத்லா மாதா பின்வரும் அம்சங்களைக் கொண்டுள்ளார்: கிராமத்திலும் வருடாந்திர திருவிழாக்கள் நடைபெறும் மிக முக்கியமான கோவில்கள் ஆகும்.
# சீத்லா மாதா, பஞ்சாப்

## கண்காட்சிகள்

ஜராக் கண்காட்சி பஞ்சாபின் முக்கியமான திருவிழாக்களில் ஒன்றாகும். இக்கண்காட்சி லூதியானா மாவட்டத்தில் உள்ள தெஹ்சில் பெயில் கிராமமான ஜார்கில் நடைபெறுகிறது. இந்த கண்காட்சி பகோரியா கண்காட்சி என்றும் அழைக்கப்படுகிறது. இது சீத்லா மாதாவின் நினைவாக செத் (மார்ச்-ஏப்ரல்) மாதத்தில் ஏற்பாடு செய்யப்படுகிறது. திருவிழா நாளில், சீத்லா மாதாவின் பக்தர்கள் குளத்தின் அருகே கூடி, பூமியின் ஒரு பகுதியை மேடாக உருவாக்குகிறார்கள். அம்மன் சன்னதியாக இந்த மேடு போற்றப்படுகிறது.  
ஜார்க் கண்காட்சியில் பிரார்த்தனைகள் மற்றும் பூசைகள் நடத்தப்படுகின்றன. இனிப்பு குல்குலா (வெல்லம் அணிச்சல்) திருவிழாவிற்கு ஒரு நாள் முன்னதாக தயாரிக்கப்பட்டு, திருவிழா நாளில் அம்மனுக்குப் பிரசாதமாகப் படைக்கப்படுகிறது. பின்னர் அம்மனுக்கு விருப்பமான கழுதைகளுக்கு இனிப்புகள் வழங்கப்படுகின்றன. இந்த நிகழ்விற்காகக் கழுதைகள் பிரத்தியேகமாக அலங்கரிக்கப்படுகின்றன. குயவர்கள் கவர்ச்சிகரமான வண்ணமயமான போர்வைகளைப் போர்த்தியுள்ளனர். சிலர் கழுதையின் கழுத்தில் மணிகள் அல்லது சங்கு மணிகளைப் போடுவார்கள்.  
தற்காலிக அரங்கங்கள் அமைக்கப்பட்டு, கண்காட்சியில் கலாச்சார நிகழ்ச்சிகள் நடத்தப்படுகின்றன.
# சீத்லா மாதா, பஞ்சாப்

## மற்ற பகுதிகளில் வழிபாடு

சீத்லா மாதா இந்தியா, பாக்கித்தான், நேபாளம் மற்றும் வங்கதேசத்தின் பல்வேறு பகுதிகளில் வழிபடப்படுகிறார். இருப்பினும், வழிபாட்டின் தோற்றம் மற்றும் வடிவம் பிராந்தியத்திற்குப் பிராந்தியம் மாறுபடும்.
# சீத்லா மாதா, பஞ்சாப்

## இந்து மதத்தில் சீத்லா மாதா மற்றும் சீதாலாவின் நாட்டுப்புற வடிவம்

சீத்லா மாதா இந்து மதத்தில் இணைக்கப்பட்டவர். இருப்பினும், இவரது பிறப்பு பஞ்சாபில் வித்தியாசமாகப் புனையப்பட்டு விளக்கப்பட்டுள்ளது. இந்து மதத்தில், இவர் சீத்தலா தேவி என்று அழைக்கப்படுகிறார் மற்றும் இவர் ஏழு சகோதரிகளில் ஒருவர் அல்ல.  
ஜுவராசுரன், காய்ச்சல் அரக்கன், ஓலாதேவி, காலரா தெய்வம், கெந்து-தேபாதா, தோல் நோய்களின் கடவுள், ரக்தபதி, இரத்த நோய்த்தொற்றுகள் மற்றும் அறுபத்து நான்கு தொற்றுநோய்களின் தெய்வம் என சீத்லாவுடன் தொடர்புடைய தெய்வங்கள் உள்ளன. சீத்லா இளம் கன்னிப் பெண்ணாக, கழுதையின் மீது சவாரி செய்து, ஒரு சிறிய விளக்குமாறு (நுண்ணுயிரிகளைப் பரப்ப அல்லது தூசி அகற்ற) மற்றும் பருப்பு வகைகள் (தீநுண்மி) அல்லது குளிர்ந்த நீர் (குணப்படுத்தும் கருவி) நிரம்பிய ஒரு பானையைப் பிடித்தபடி, காட்டப்படுகிறாள்.
# தெலங்காணா மகளிர் பல்கலைக்கழகம்

**தெலங்காணா மகளிர் பல்கலைக்கழகம்** (*Osmania University College for Women*) முன்பு **உசுமானியா பல்கலைக்கழக மகளிர் கல்லூரி** என வழங்கப்பட்டது. இது இந்தியாவின் ஐதராபாத்து நகரில் உள்ள ஒரு மாநில பல்கலைக்கழகம். இது முன்னர் உசுமானியா பல்கலைக்கழகத்தின் மகளிர் கல்லூரியாக இருந்தது. இந்தியாவில் பிரித்தானியப் பாரம்பரியத்தின் ஒரு பகுதியாக இந்த கல்லூரியின் முக்கிய கட்டிடம், அழகியல், கட்டிடக்கலை மற்றும் வரலாற்று முக்கியத்துவம் வாய்ந்த ஒரு நினைவுச்சின்னமாக உள்ளது. 1803ஆம் ஆண்டில் பிரித்தானியக் குடியுரிமை பெற்ற ஜே. ஏ. கிர்க்பாட்ரிக், மதராசு பொறியியலாளர்களின் படைத்தளபதி சாமுவேல் ரஸ்ஸல் என்பவர் கொல்கத்தாவில் உள்ள ஆளுநர் மாளிகைக்குப் போட்டியாக ஒரு கட்டமைப்பை உருவாக்கினார்.
# தெலங்காணா மகளிர் பல்கலைக்கழகம்

## வரலாறு

இது கல்லூரியாக 1924-ல் தொடங்கப்பட்டது. 1939-ல், கல்லூரி *கோல்டன் த்ரெஷோல்டுக்கு* மாற்றப்பட்டது. பின்னர் 1949-ல் ஜேம்சு அகில்லெசு கிர்க்பாட்ரிக் மாளிகையான *கோடி ரெசிடென்சிக்கு* சொந்தமான இதன் தற்போதைய இடத்திற்கு மாற்றப்பட்டது.  
2022-ல், இக்கல்லூரியானது தெலங்காணா மகளிர் பல்கலைக்கழகமாகத் தரம் உயர்த்தப்பட்டது. இப்பல்கலைக்கழகம் மகளிருக்கானப் பொறியியல் படிப்புகளையும் வழங்கத் திட்டமிட்டுள்ளது.
# தெலங்காணா மகளிர் பல்கலைக்கழகம்

## வளாகம்

இந்த வளாகம் 42 ஏக்கர் பரப்பளவில் அமைந்துள்ளது.
# தெலங்காணா மகளிர் பல்கலைக்கழகம்

## கல்வி

மகளிர் கல்லூரி பெண்களுக்கான பட்டதாரி மற்றும் முதுகலை படிப்புகளை வழங்குகிறது.
# தெலங்காணா மகளிர் பல்கலைக்கழகம்

## பட்டமளிப்பு விழாக்கள்

கல்லூரியின் XIVவது பட்டமளிப்பு விழா 4 அக்டோபர் 2018 அன்று கல்லூரி வளாகத்தில் நடைபெற்றது. இந்தியாவின் குடியரசுத் துணைத் தலைவர் எம். வெங்கையா நாயுடு தலைமையில் நடைபெற்றது.
# தெலங்காணா மகளிர் பல்கலைக்கழகம்

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
- தெலங்காணாவில் உள்ள உயர்கல்வி நிறுவனங்களின் பட்டியல்
# மலாயா மக்களின் சப்பானிய எதிர்ப்பு இராணுவம்

**மலாயா மக்களின் சப்பானிய எதிர்ப்பு இராணுவம்** (ஆங்கிலம்: *Malayan Peoples' Anti-Japanese Army* (**MPAJA**); மலாய்: *Tentera Anti-Jepun Penduduk Tanah Melayu*; சீனம்: 馬來亞人民抗日軍) என்பது 1941-ஆம் ஆண்டு தொடங்கி 1945-ஆம் ஆண்டு வரை மலாயாவில் சப்பானிய ஆக்கிரமிப்பை (*Japanese occupation of Malaya*) எதிர்த்த பொதுவுடைமை இராணுவம் (*Communist Guerrilla Army*) ஆகும். சப்பானியர்கள் மலாயாவில் ஆதிக்கம் செலுத்திய நான்கு ஆண்டுகளுக்கும்; இந்த இராணுவம் மலாயாவில் இயங்கி வந்தது.  
இந்த இராணுவம் சீனர் இனத்தைச் சேர்ந்த போராளிகளை அதிகமாகக் கொண்டு இருந்தது. அத்துடன் மலாயா வரலாற்றில் மிகப்பெரிய சப்பானிய எதிர்ப்புக் குழுவாகவும் (*Anti-Japanese Resistance Group in Malaya*) அறியப்படுகிறது.  
மலாயா மீது சப்பானிய படையெடுப்பின் போது அந்தச் சப்பானிய ஆக்கிரமைப்பை எதிர்ப்பதற்காக, பல்வேறு சிறிய குழுக்களும், மலாயா மக்களின் சப்பானிய எதிர்ப்பு இராணுவமும் (**MPAJA**) ஒன்றிணைந்தன. இந்தக் கூட்டு முயற்சி அப்போதைய பிரித்தானிய மலாயா காலனித்துவ அரசாங்கத்தின் (*British Colonial Government*) ஒருங்கிணைந்த முயற்சியாகும். அந்த வகையில்தான் மலாயா மக்களின் சப்பானிய எதிர்ப்பு இராணுவமும் (*MPAJA*) உருவானது.
# மலாயா மக்களின் சப்பானிய எதிர்ப்பு இராணுவம்

## பொது

மலாயா மக்களின் சப்பானிய எதிர்ப்பு இராணுவமும் (*MPAJA*); மற்றும் மலாயா பொதுவுடைமை கட்சியும் (*Malayan Communist Party*); அதிகாரப்பூர்வமாக வேறுபட்ட அமைப்புகளாக இருந்தன. இருப்பினும், மலாயா மக்களின் சப்பானிய எதிர்ப்பு இராணுவம் என்பது மலாயா பொதுவுடைமை கட்சியின் நடைமுறை ஆயுதப் பிரிவாகக் கருதப்பட்டது. ஏனெனில் மலாயா மக்களின் சப்பானிய எதிர்ப்பு இராணுவத்தின் தலைமைத்துவம் பெரும்பாலும் சீனர்களால் இயக்கப்பட்டது.  
மலாயா மக்களின் சப்பானிய எதிர்ப்பு இராணுவத்தின் வீரர்களில் பலர் பின்னர் மலாயா தேசிய விடுதலை இராணுவத்தை (*Malayan National Liberation Army*) (**MNLA**) உருவாக்கினார்கள். அதன் பின்னர் மலாயா அவசரகாலத்தின் (1948-1960) போது மலாயாவின் பிரித்தானிய ஆட்சியையும் எதிர்த்தார்கள்.  
அத்துடன், சீனாவின் பிரதான நிலப் பகுதியில், குவோமின்டாங் (*Kuomintang*) மற்றும் சீனப் பொதுவுடமைக் கட்சி (*Chinese Communist Party*) ஆகிய இரு எதிர்முனைகளும் ஒன்றிணைந்தன. அதன் விளைவாக, சீனாவின் மீதான சப்பானிய படையெடுப்பிற்கு எதிராக ஓர் ஐக்கிய முன்னணியையும் உருவாக்கிக் கொண்டன.
# மலாயா மக்களின் சப்பானிய எதிர்ப்பு இராணுவம்

## பொது

### மலாயாவில் சப்பானிய ஆக்கிரமிப்பு

1941 டிசம்பர் 8-ஆம் தேதி, மலாயா மீதான ஜப்பானிய படையெடுப்பு (*Japanese invasion of Malaya*) நிகழ்ந்தது. அந்த நிகழ்வு பிரித்தானியர்களுடன் ஒத்துழைக்க மலாயா பொதுவுடைமை கட்சிக்கு மற்றொரு வாய்ப்பை வழங்கியது.  
மலாயாவில் சப்பானியப் படைகள் விரைவான வெற்றிகளை அடுக்கடுக்காய்ப் பெற்று வந்தன. அதன் பிறகு, பிரித்தானிய மலாயா அரசாங்கத்தின் போர் முயற்சிகளை மலாயா பொதுவுடைமை கட்சி பகிரங்கமாக ஆதரிக்கத் தொடங்கியது. மலாயாவில் உள்ள சீனர்கள், பிரித்தானியர்களுக்குத் தங்களின் முழு உதவியை வழங்க வேண்டும் என்றும் கேட்டுக் கொள்ளப் பட்டனர்.
# மலாயா மக்களின் சப்பானிய எதிர்ப்பு இராணுவம்

## பொது

### பிரித்தானிய போர்க் கப்பல்கள் மூழ்கடிப்பு

இந்தக் கட்டத்தில் பிரித்தானியரின் போர்க் கப்பல்களான பிரின்சு ஆப் வேல்சு (*HMS Prince of Wales*) மற்றும் ரிபல்சு (*HMS Repulse*) ஆகிய இரு கப்பல்கள் மூழ்கடிக்கப் பட்டதால், பிரித்தானியர்கள் மேலும் இராணுவப் பின்னடைவை எதிர்கொண்டனர்.  
###### இடதுசாரி அரசியல் கைதிகள்
பகுதியில் ரோந்துப் பணியில் ஈடுபட்டுள்ள மலாயா காவல்துறை]]
1941 டிசம்பர் 15-ஆம் தேதி மலாயாவிலும் சிங்கப்பூரிலும் இருந்த இடதுசாரி அரசியல் கைதிகள் அனைவரும் விடுவிக்கப் பட்டார்கள். இவர்களில் பெரும்பாலோர் மலாயா பொதுவுடைமை கட்சியின் ஆதரவாளர்களாகும்.  
1941 டிசம்பர் 19-ஆம் தேதி, மலாயா பொதுவுடைமை கட்சியினால் பல்வேறு சப்பானிய எதிர்ப்புக் குழுக்கள்; குவோமின்டாங் (*Kuomintang*) மற்றும் சீன வர்த்தக சம்மேளனம் (*Chinese Chamber of Commerce*) போன்ற அமைப்புகள் ஒன்றிணைக்கப்பட்டன. அந்த அமைப்புகள் வெளிநாட்டு சப்பானிய எதிர்ப்புச் சீனர் கூட்டமைப்பு ("Overseas Chinese Anti-Japanese Mobilization Federation") (**OCAJMF**) என்ற ஒரு முன்னணியின் கீழ் கொண்டு வரப்பட்டது. அதன் தலைவராக டான் கா கீ (*Tan Kah Kee*) என்பவர் நியமிக்கப்பட்டார்.  
இந்தக் கட்டத்தில் 5-ஆவது; 6-ஆவது; மற்றும் 7-ஆவது படையணிகளும் உருவாக்கப்பட்டன. அத்துடன், மலாயா மக்களின் சப்பானிய எதிர்ப்பு இராணுவம் பெண்களையும் உள்ளடக்கியது. சீனர்ப் பெண்கள் அதிகமாக இருந்தனர். மாவோயிச வழிகளில் இந்த இராணுவம் செயல்பட்டது. பெண்களின் பங்களிப்பு இருந்ததால், இந்த மலாயா மக்களின் ஜப்பானிய எதிர்ப்பு இராணுவம், ஒரு பெரிய அரசியல் சக்தியாகவும் விளங்கியது.
# மலாயா மக்களின் சப்பானிய எதிர்ப்பு இராணுவம்

## பொது

### பத்துமலை குகையில் இரகசிய மாநாடு

1942 பிப்ரவரி 15-ஆம் தேதி சப்பானியர்களிடம் சிங்கப்பூர் வீழ்ந்தது. மலாயா பொதுவுடைமை கட்சியின் பொதுச் செயலாளர் இலாய் தெக் கைது செய்யப்பட்டார். சப்பானியர்களின் ஆதரவாளராக மாறிய இலாய் தெக், மலாயா பொதுவுடைமை கட்சி மற்றும் மலாயா மக்களின் சப்பானிய எதிர்ப்பு இராணுவம் பற்றிய தகவல்களை சப்பானியர்களுக்கு வழங்கும் இரட்டை முகமாக மாறினார்.  
1942 செப்டம்பர் 1-ஆம் தேதி கோலாலம்பூருக்கு வடக்கே பத்துமலை குகைகளில் ஒன்றில் மலாயா பொதுவுடைமை கட்சித் தலைவர்கள்; மற்றும் மலாயா மக்களின் சப்பானிய எதிர்ப்பு இராணுவத் தலைவர்களின் இரகசிய மாநாடு நடைபெற்றது. ஏறக்குறைய 100-க்கும் மேற்பட்ட பொதுவுடைமைத் தலைவர்கள் கலந்து கொண்டார்கள். இலாய் தெக் மூலமாக சப்பானியர்களுக்கு அந்த இரகசியம் தெரிய வந்தது.
# மலாயா மக்களின் சப்பானிய எதிர்ப்பு இராணுவம்

## பொது

### சப்பானியர்களின் அதிரடித் தாக்குதல்

விடியல் காலையில் சப்பானியர்கள் அதிரடித் தாக்குதல் நடத்தினார்கள். அந்தத் தாக்குதலில் பொதுவுடைமை தலைவர்கள் பெரும்பாலோர் கொல்லப் பட்டார்கள். உயர்மட்டத் தலைவர்களின் இழப்பு, மலாயா மக்களின் சப்பானிய எதிர்ப்பு இராணுவத்தைப் பெரிதும் பாதித்தது. கட்சியின் இராணுவத் தளபதிகளாக இருந்தவர்கள் படைப் பிரிவுகளின் தலைவர்களாக மாற்றம் செய்யப் பட்டார்கள்.  
இந்தப் பின்னடைவைத் தொடர்ந்து, மலாயா மக்களின் ஜப்பானிய எதிர்ப்பு இராணுவம் தன் ஈடுபாடுகளைத் தவிர்த்தது. கட்சியின் ஒருங்கிணைப்பில் கவனம் செலுத்தியது, 1943-ஆம் ஆண்டு இடைப் பகுதியில் அந்த இராணுவத்தில் 4,500 வீரர்கள் இருந்தார்கள்.
# மலாயா மக்களின் சப்பானிய எதிர்ப்பு இராணுவம்

## பொது

### தென்கிழக்கு ஆசியா இராணுவக் கூட்டணி

1943 மே மாதம் தொடங்கி, பிரித்தானிய அதிரடிப் படையினர் (*Commandos*) மலாயாவில் ஊடுருவினார்கள். மலாயா மக்களின் ஜப்பானிய எதிர்ப்பு இராணுவத்துடன் தொடர்பு கொண்டார்கள். 1944-ஆம் ஆண்டின் முற்பகுதியில் இரு தரப்பினருக்கும் இடையே ஓர் உடன்பாடு செய்து கொள்ளப்பட்டது.  
அதன் மூலம் தென்கிழக்கு ஆசியா இராணுவக் கூட்டணியின் (*Allied South East Asia Command*) கட்டளைகளை மலாயா மக்களின் சப்பானிய எதிர்ப்பு இராணுவம் ஏற்றுக் கொண்டால், ஆயுதங்களையும் பொருட்களையும் வழங்குவது எனும் உடன்பாடு.  
அந்த வகையில் 1945-ஆம் ஆண்டு தொடக்கத்தில் மலாயா மக்களின் சப்பானிய எதிர்ப்பு இராணுவத்திற்கு ஆயுதங்கள் கிடைக்கத் தொடங்கின.
# மலாயா மக்களின் சப்பானிய எதிர்ப்பு இராணுவம்

## பொது

### சப்பானியர் சரண்

1945 ஆகத்து 15-ஆம் தேதி சப்பான் சரண் அடைந்தது. சப்பானிய படைகள் கிராமப் புறங்களில் இருந்து பின்வாங்கின. மலாயா மக்களின் சப்பானிய எதிர்ப்பு இராணுவத்திற்கு அதிர்ச்சி கலந்த வியப்பு. எதிர்பாராத முடிவு. 1945 செப்டம்பர் 3-ஆம் தேதி வரையில் பிரித்தானியத் துருப்புகள் மலாயா; சிங்கப்பூருக்கு வந்து சேரவில்லை. செப்டம்பர் 8-ஆம் தேதி தான் வந்தன.  
சப்பானிய படைகள் ஒரு வெற்றிடத்தை ஏற்படுத்தின. அந்த இடத்தை மலாயா மக்களின் சப்பானிய எதிர்ப்பு இராணுவம் நிரப்பியது. பல இடங்களில், குறிப்பாக சீனர்கள் வாழும் பகுதிகளில், மலாயா மக்களின் சப்பானிய எதிர்ப்பு இராணுவ வீரர்கள் காட்டில் இருந்து வெளிவந்த போது அவர்களைப் பொது மக்கள் சாதனையாளர்களாக வரவேற்றனர். மலாயா மக்களின் சப்பானிய எதிர்ப்பு இராணுவத்தின் அதிகாரத்தை ஆங்கிலேயர்கள் அங்கீகரித்தனர்.
# மலாயா மக்களின் சப்பானிய எதிர்ப்பு இராணுவம்

## பொது

### 8-ஆவது படைப் பிரிவு

இதற்கிடையில், மலாயா மக்களின் சப்பானிய எதிர்ப்பு இராணுவத்தினர் சப்பானிய ஆயுதங்களைக் கைப்பற்றினார்கள். சுதந்திரமாக ஆட்சேர்ப்பு செய்தார்கள். தங்கள் இராணுவத்தில் 8-ஆவது படைப் பிரிவை உடனடியாக உருவாக்கினார்கள். 6,000-க்கும் அதிகமானோர் மலாயா மக்களின் சப்பானிய எதிர்ப்பு இராணுவத்தில் சேர்ந்து கொண்டார்கள்.  
அதே நேரத்தில் மலாயா மக்களின் சப்பானிய எதிர்ப்பு இராணுவத்தினர், மலாயா போலீஸ் படையில் இருந்த கூட்டுப் பணியாளர்களையும் பொதுமக்களையும் பழிவாங்கல்களைத் தொடங்கினார்கள்.
# மலாயா மக்களின் சப்பானிய எதிர்ப்பு இராணுவம்

## பொது

### கோலாலம்பூரில் பிரித்தானிய இராணுவ நிர்வாகம்

1945 செப்டம்பர் 12-ஆம் தேதி கோலாலம்பூரில் பிரித்தானிய இராணுவ நிர்வாகம் (*British Military Administration*) நிறுவப்பட்டது. அந்த ஆண்டின் பிற்பகுதியில் மலாயா மக்களின் சப்பானிய எதிர்ப்பு இராணுவம் தயக்கத்துடன் தன் இராணுவத்தைக் கலைக்க ஒப்புக்கொண்டது. ஆயுதங்கள் ஒப்படைக்கப்பட்டன.  
மலாயா மக்களின் சப்பானிய எதிர்ப்பு இராணுவ வீரர்கள் 6800 பேர் அதிகாரப்பூர்வமாகக் கலைக்கப் பட்டனர். ஆயுதங்களில் கைத் துப்பாக்கிகளை மட்டும் வைத்துக் கொள்ள அவர்கள் அனுமதிக்கப் பட்டார்கள். அந்தக் கட்டத்தில் மலாயா பொதுவுடைமை கட்சி சட்டப்பூர்வமாக உறுதிப்படுத்தப்படவில்லை. ஆனாலும் பிரித்தானிய இராணுவ நிர்வாகத்தின் அடக்குமுறை இல்லாமல் செயல்பட முடிந்தது.
# மலாயா மக்களின் சப்பானிய எதிர்ப்பு இராணுவம்

## பொது

### லாய் டெக் மீது அவநம்பிக்கை

1946-ஆம் ஆண்டில், மலாயா பொதுவுடைமை கட்சியின் தலைமைத்துவத்தின் மீது கட்சி உறுப்பினர்களுக்கு அதிருப்தி ஏற்பட்டது. பொதுச் செயலாளர் லாய் தெக் துரோகம் செய்து இருக்கலாம் எனும் வதந்திகள் பரவத் தொடங்கின. ஆக அது குறித்து விசாரணைகள் தொடங்கின.  
1946-ஆம் ஆண்டு மார்ச் மாதம் விசாரணைக்கு நாள் குறிக்கப் பட்டது. ஆனால் அதற்குள் அவர் கட்சி நிதிகளுடன் நாட்டை விட்டு ஓடி விட்டார். இலாய் தெக் தப்பி ஓடிய விசயத்தை மத்திய செயற்குழு ஒரு வருட காலம் இரகசியமாக வைத்து இருந்தது.
# மலாயா மக்களின் சப்பானிய எதிர்ப்பு இராணுவம்

## பொது

### மலாயாவில் பிரித்தானிய இராணுவ நிருவாகம்

இலாய் தெக்கிற்குப் பதிலாக 26 வயதான சின் பெங் புதிய பொதுச் செயலாளராகத் தேர்வு செய்யப்பட்டார். இவர் பேராக் மாநிலத்தில் இயங்கிய மலாயா மக்களின் சப்பானிய எதிர்ப்பு இராணுவத்தின் 5-ஆவது படைப் பிரிவில் ஒரு மூத்த அதிகாரியாகப் பணியாற்றியவர்.  
பிரித்தானிய மலாயாவில் இராணுவ நிருவாகம் (*British Military Administration (Malaya)* (**BMA**) 1945 செப்டம்பர் 12-ஆம் தேதி மலாயாவை முறையாக ஏற்றுக் கொண்டது. மலாயா மக்களின் சப்பானிய எதிர்ப்பு இராணுவம், 1945 டிசம்பர் 1-ஆம் தேதி அதிகாரப்பூர்வமாகக் கலைக்கப்பட்டது. ஒவ்வோர் உறுப்பினருக்கும் $ 350 ஒரு பணிக்கொடைத் தொகையாக வழங்கப்பட்டது. அவர்கள் அரசு பொதுச் சேவையில் அல்லது காவல்துறையில் சேருவதற்கும் வாய்ப்புகள் வழங்கப்பட்டன.  
மலாயா மக்களின் சப்பானிய எதிர்ப்பு இராணுவம் கலைக்கப்பட்ட போது அதன் மொத்த பலம் 6,000 முதல் 7,000 வீரர்கள் வரை இருந்ததாகக் கூறப்படுகிறது.
# சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா

**சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா** (முன்னர் **இந்திய சர்வதேச திரைப்பட விழா வாழ்நாள் சாதனையாளர் விருது** ) என்பது இந்திய சர்வதேச திரைப்பட விழாவால் நிறுவப்பட்ட ஒரு சர்வதேச கௌரவமாகும். உலக சினிமாவின் வளர்ச்சி மற்றும் மேம்பாட்டிற்கு தங்கள் திரைப்பட கலையின் மூலம் அவர்களின் சிறந்த பங்களிப்பிற்காக இவ்விருது அளிக்கப்படுகிறது. .
# சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா

## பின்னணி

இந்த விருது முதன்முதலில் 1999 ஆம் ஆண்டு முப்பதாவது இந்திய சர்வதேச திரைப்பட விழாவில் இருந்து வாழ்நாள் சாதனையாளர் விருது தொடங்கப்பட்டு அளிக்கப்பட்டு வருகிறது. 2021 ஆம் ஆண்டு 52 வது பதிப்பின் போது, சத்யஜித் ரேயின் பிறந்த நூற்றாண்டு விழாவையொட்டி, திரைப்பட விழாக்களின் இயக்குனரகம், அவரின் பாரம்பரியத்தை அங்கீகரிக்கும் வகையில், "இந்திய சர்வதேச திரைப்பட விழா- வாழ்நாள் சாதனையாளர் விருது" "இந்திய சர்வதேச திரைப்பட விழா- சத்யஜித் ரே வாழ்நாள் சாதனையாளர் விருது" என மறுபெயரிடப்பட்டது. ".
# சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா

## விருது பெற்றவர்கள்

### சத்யஜித் ரே வாழ்நாள் சாதனையாளர் விருது (2021 முதல் – தற்போது)

| 2021 | மார்ட்டின் ஸ்கோர்செஸி | அமெரிக்கன் | திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடிகர் |
| --- | --- | --- | --- |
| இஸ்த்வான் சாபோ | ஹங்கேரிய | திரைப்பட இயக்குநர் |  |
| 2022 | கார்லோஸ் சௌரா | ஸ்பானிஷ் | திரைப்பட இயக்குநர், தயாரிப்பாளர், புகைப்படக்காரர் மற்றும் நடிகர் |
# சத்யஜித் ரே வாழ்நாள் சாதனையாளர் விருது - இந்திய சர்வதேச திரைப்பட விழா

## விருது பெற்றவர்கள்

### **இந்திய சர்வதேச திரைப்பட விழா வாழ்நாள் சாதனையாளர் விருது** (1999–2020)

| 1999 | பெர்னார்டோ பெர்டோலூசி | இத்தாலிய | திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடிகர் |
| --- | --- | --- | --- |
| 2003 | லிவ் உல்மன் | நார்வேஜியன் | திரைப்பட இயக்குநர், நடிகை |
| 2007 | திலீப் குமார் | இந்தியன் | நடிகர் |
| 2007 | லதா மங்கேஷ்கர் | இந்தியன் | பாடகர் |
| 2011 | பெர்ட்ராண்ட் டேவர்னியர் | பிரெஞ்சு | திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடிகர் |
| 2012 | கிறிஸ்டோப் ஜானுஸ்ஸி | போலிஷ் | திரைப்பட இயக்குநர், தயாரிப்பாளர் மற்றும் திரைக்கதை எழுத்தாளர் |
| 2013 | ஜிரி மென்செல் | செக் | திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடிகர் |
| 2014 | வோங் கர்-வாய் | ஹாங்காங் | திரைப்பட இயக்குநர், தயாரிப்பாளர், திரைக்கதை எழுத்தாளர் |
| 2015 | நிகிதா மிகல்கோவ் | ரஷ்யன் | திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடிகர் |
| 2016 | இம் குவான்-டேக் | தென் கொரியர்கள் | திரைப்பட இயக்குநர் |
| 2017 | ஆட்டம் ஈகோயன் | கனடியன் | திரைப்பட இயக்குநர் |
| 2018 | டான் வோல்மேன் | இஸ்ரேலிய / பாலஸ்தீனிய | திரைப்பட இயக்குநர் |
| 2019 | இசபெல் ஹப்பர்ட் | பிரெஞ்சு | நடிகை |
| 2020 | விட்டோரியோ ஸ்டோராரோ | இத்தாலிய | ஒளிப்பதிவாளர் |
# புனித தெரசா கல்லூரி

**புனித தெரசா கல்லூரி** (*St. Teresa's College*) என்பது இந்தியா, கேரளா, கொச்சியில் அமைந்துள்ள ஒரு தன்னாட்சி பெற்ற பெண்கள் கல்லூரி ஆகும். இது வெராபோலி பேராயர் மறைமாவட்ட ஆதரவின் கீழ் உருவாக்கப்பட்டது.
# புனித தெரசா கல்லூரி

## வரலாறு

இக்கல்லூரியானது 1925ஆம் ஆண்டு சூன் 15ஆம் தேதி, தூய தெரசாவின் கார்மேல் சகோதரிகளின் சபையால், பழைய கொச்சி மாநிலத்தின் முதல் மகளிர் கல்லூரியாக நிறுவப்பட்டது.
# புனித தெரசா கல்லூரி

## கல்வி திட்டங்கள்

புனித தெரசா, மகாத்மா காந்தி பல்கலைக்கழகத்துடன் இணைவு பெற்ற கலை மற்றும் அறிவியலில் இளங்கலை மற்றும் முதுகலை திட்டங்களை வழங்குகிறது. இக்கல்லூரியானது தேசிய மதிப்பீடு மற்றும் தரச்சான்று அவை ஏ++ (தரப்புள்ளி 3.57/4) என அங்கீகாரம் பெற்றுள்ளது.
# புனித தெரசா கல்லூரி

## துறைகள்

- தாவரவியல்
- வேதியியல்
- விலங்கியல்
- இயற்பியல்
- வர்த்தகம்
- கணினி பயன்பாடுகள்
- தொடர்பு ஆங்கிலம்
- பொருளாதாரம்
- ஆங்கிலம்
- பிரெஞ்சு
- வரலாறு
- மனை அறிவியல்
- உளவியல்
- மேலாண்மை ஆய்வுகள்
- ஆடை வடிவமைப்பு
- மொழி
- கணிதம் மற்றும் புள்ளியியல்
- உடற்கல்வி
- சமூகவியல்
- ஆடை மற்றும் வடிவமைப்பு
- பெண்கள் படிப்பு மையம்
- பரதநாட்டியம்
# புனித தெரசா கல்லூரி

## குறிப்பிடத்தக்க முன்னாள் மாணவர்கள்

- கே. ஆர். கௌரி அம்மா, கேரள அரசின் முன்னாள் அமைச்சர்
- லீலா தாமோதர மேனன், மாநிலங்களவை முன்னாள் உறுப்பினர்
- ஜான்சி ஜேம்சு, துணைவேந்தர், கேரள மத்திய பல்கலைக்கழகம்
- அமலா பால், நடிகை
- சம்விருதா சுனில், நடிகை
- பூர்ணிமா இந்திரஜித், நடிகை, தொகுப்பாளர், வடிவமைப்பாளர், தொழிலதிபர்
- மீரா நந்தன், நடிகை, வானொலி ஜாக்கி
- திவ்யா உன்னி, நடிகை
- இராதிகா திலக், பின்னணிப் பாடகி
- எலிசபெத் சூசன் கோசி, துப்பாக்கி சுடும் வீரர்
- ரே. ஜோ. ரேணு, நடிகை
- உன்னி மேரி, நடிகை
- இராணி சந்திரா, நடிகை
- தன்யா மேரி வர்கீஸ், நடிகை, நடனக் கலைஞர்
- அபர்ணா நாயர், நடிகை
- அன்னை கத்தரினா வளையல், பின்னணிப் பாடகி
- இராசலட்சுமி, பின்னணிப் பாடகி
- நமீதா பிரமோத், நடிகை
- பிரயாகா மார்ட்டின், நடிகை
- சௌமியா ராமகிருஷ்ணன், பின்னணிப் பாடகி
- அசுவதி மேனன், நடிகை
- ரெபேக்கா சந்தோஷ், நடிகை
- சனுஷா சந்தோஷ், நடிகை
- அன்னா பென், நடிகை
- நடிகை ரம்யா நம்பீசன்
- பாமா, நடிகை
- மிருதுளா முரளி, தொகுப்பாளர், நடிகை
# இந்திய திரைப்பட ஆளுமை விருது - இந்திய சர்வதேச திரைப்பட விழா விருது

**இந்திய திரைப்பட ஆளுமைக்கான விருது - இந்திய சர்வதேச திரைப்பட விழா விருது** என்பது இந்திய சர்வதேச திரைப்பட விழாவால் நிறுவப்பட்ட தேசிய கௌரவமாகும். " இந்திய சினிமாவின் வளர்ச்சி மற்றும் மேம்பாட்டிற்கு அவர்களின் சிறந்த பங்களிப்பிற்காக விருது பெற்றவர் கௌரவிக்கப்படுகிறார். இந்த விருது முதன்முதலில் 2013 ஆம் ஆண்டு நடைபெற்ற நாற்பத்து நான்காவது இந்திய சர்வதேச திரைப்பட விழாவிலிருந்து கொடுக்க ஆரம்பிக்கப்பட்டது.
# இந்திய திரைப்பட ஆளுமை விருது - இந்திய சர்வதேச திரைப்பட விழா விருது

## ஆண்டின் இந்தியத் திரைப்பட ஆளுமை (2013 முதல் –தற்போது)

2013 ஆம் ஆண்டு முதல், இந்திய சினிமாவின் 100 ஆண்டு விழாவை முன்னிட்டு, "ஆண்டின் சிறந்த இந்திய திரைப்பட ஆளுமை" விருது நிறுவப்பட்டு கொடுக்க ஆரம்பிக்கப்பட்டது. இந்தியத் திரைப்படத் துறையில் சிறந்த பங்களிப்பை வழங்கிய இந்தியத் திரைப்பட ஆளுமைக்கு ஆண்டுதோறும் விருது வழங்கப்படுகிறது. இந்த விருது ஒரு வெள்ளி மயில் பதக்கம், சான்றிதழ் மற்றும் ₹ 10,00,000 ரொக்கப் பரிசு ஆகியவற்றைக் கொண்டுள்ளது.
| 2013 | ! வஹீதா ரஹ்மான் | நடிகை |  |
| --- | --- | --- | --- |
| - | 2014 | ! ரஜினிகாந்த் | நடிகர் |
| - | 2015 | ! இளையராஜா | இசையமைப்பாளர் |
| - | 2016 | ! எஸ்பி பாலசுப்ரமணியம் | பின்னணிப் பாடகர் மற்றும் இசையமைப்பாளர் |
| - | 2017 | ! அமிதாப் பச்சன் | நடிகர் |
| - | 2018 | ! சலீம் கான் | திரைக்கதை எழுத்தாளர் |
| 2020 | ! பிஸ்வஜித் சாட்டர்ஜி | நடிகர் |  |
| 2021 | ! ஹேமா மாலினி | திரைப்பட ஆளுமை |  |
| 2021 | ! பிரசூன் ஜோஷி | பாடலாசிரியர் |  |
| - |  |  |  |
| 2022 | ! சிரஞ்சீவி | நடிகர் மற்றும் தயாரிப்பாளர் | } |
# இந்திய திரைப்பட ஆளுமை விருது - இந்திய சர்வதேச திரைப்பட விழா விருது

## ஆண்டின் இந்தியத் திரைப்பட ஆளுமை (2013 முதல் –தற்போது)

### இந்திய சர்வதேச திரைப்பட விழா விருது பொன்விழா ஆண்டின் ஐகான் விருது

**இந்திய சர்வதேச திரைப்பட விழா விருது குழுவின் பொன்விழா ஆண்டை** முன்னிட்டு,இந்தியாவின் மூத்த நடிகர் ரஜினிகாந்துக்கு 2019 ஆம் ஆண்டிற்கான பொன்விழா ஆண்டின் ஐகான் விருது வழங்கப்பட்டது
| - | 2019 | ! ரஜினிகாந்த் | நடிகர் | } |
| --- | --- | --- | --- | --- |
# சுபி சுரேஷ்

**சுபி சுரேஷ்** (*Subi Suresh*, 1981/1982 - 22 பெப்ரவரி 2023) என்பவர் ஒரு இந்திய மலையாள நடிகை, தொலைக்காட்சி தொகுப்பாளர், நகைச்சுவை நடிகை, மேடை நிகழ்ச்சி கலைஞர் ஆவார். இவர் குறிப்பாக *தஸ்கரா லஹலா* (2010), *கிரஹநாதன்* (2012), *டிராமா* (2018) போன்ற பிரபலமான மலையாளத் திரைப்படங்களில் நடித்ததற்காக அறியப்படுகிறார். இவரது நகைச்சுவைக் குரலுக்காக பரவலாக அறியப்பட்டார். சுபி தொழில்முறை நகைச்சுவை நடிகையாகவும், தொலைக்காட்சி தொகுப்பாளராகவும் பணியாற்றினார். மேலும் *சினிமாலா* போன்ற தொலைக்காட்சி நிகழ்ச்சிகளில் தோன்றினார்.
# சுபி சுரேஷ்

## ஆரம்ப கால வாழ்க்கை

சுபி எர்ணாகுளம் மாவட்டத்தில் உள்ள திருப்பூணித்துறையில் பிறந்தார். இவர் கேரளத்தின் கொச்சியைச் சேர்ந்த ஒரு இந்து குடும்பத்தைச் சேர்ந்தவர். இவரது பெற்றோர் சுரேஷ் மற்றும் அம்பிகா ஆவர். திருப்பூந்துறை அரசுப் பள்ளியில் பள்ளிப் படிப்பை முடித்த இவர், எர்ணாகுளத்தில் உள்ள புனித தெரசா கல்லூரியில் கல்லூரிப் படிப்பை படித்தார்.
# சுபி சுரேஷ்

## தொழில்

சுபி பெரும்பாலும் தனது நகைச்சுவை நிகழ்ச்சிகளுக்காக மலையாள பார்வையாளர்களிடையே அறியப்பட்டவர். இவர் 1993 ஆகத்தில் ஏசியாநெட்டின் திரைப்பட செய்தி நிகழ்சியான *சினிமாலா* என்ற நிகழ்சியில் தொகுப்பாளராக தனது தொழில் வாழ்க்கையைத் தொடங்கினார். 2001 ஆம் ஆண்டு நிசார் இயக்கிய *அபரணர் நகரத்தில்* என்ற படத்தின் மூலம் மலையாளத் திரையுலகில் நுழைந்தார். சுபி தொடர்ந்து *எல்சம்மா என்ன ஆங்குட்டி*, *பஞ்சவர்ண தத்தா*, *ஹேப்பி ஹஸ்பண்ட்ஸ்*, *டிராமா* உள்ளிட்ட இருபதுக்கும் மேற்பட்ட படங்களில் நடித்தார்.  
சுபி பின்னர் *தக்சரா லஹலா* (2010) , *குட்டிப்பட்டாளம் ஆகிய* தொலைக்காட்சி தொடர்களிலும் அதே போல் *கிருஹநாதன்* (2012) என்ற திரைப்படத்திலும் தோன்றினார். இவர் பல்வேறு மலையாள தொலைக்காட்சி நிகழ்ச்சிகளில் தொகுப்பாளராகவும் நகைச்சுவை நடிகையாகவும் பங்கேற்றார். இவர் கொச்சி கலாபவன் குழுவில் உறுப்பினராக இருந்தார். மேலும் பல குரல் நிகழ்ச்சியில் பெண்கள் பங்கேற்பது அசாதாரணமாக இருந்த நேரத்தில் பிரபலமான நகைச்சுவை நிகழ்ச்சிகளின் முகமாக விளங்கினார்.
# சுபி சுரேஷ்

## இறப்பு

22 பெப்ரவரி 2023 அன்று, கல்லீரல் நோயால் கொச்சியில் உள்ள ராஜகிரி மருத்துவமனையில் சிகிச்சை பெற்றுவந்த நிலையில் தன் 41வது வயதில் சுபி இறந்தார்.
# ஜான்சி ஜேம்சு

**ஜான்சி ஜேம்சு** (*Jancy James*) இந்தியாவின் கேரள மாநிலத்தில் காசர்கோடு அருகே அமைந்துள்ள கேரள மத்திய பல்கலைக்கழகத்தின் முதல் துணைவேந்தர் ஆவார். இவர் வைக்கத்தில் பிறந்தார். இவர் மத்திய அரசுப்பணியாளர் தேர்வாணையத்தின் பணிநாடுநர் தேர்வுக்குழு உறுப்பினராகவும் இருந்தார்.  
முன்னதாக கேரளாவில் உள்ள மகாத்மா காந்தி பல்கலைக்கழகத்தின் துணைவேந்தராகவும் ஜான்சி பணியாற்றியுள்ளார். மகாத்மா காந்தி பல்கலைக்கழகத்திற்கு நியமிக்கப்பட்ட போது கேரளாவில் உள்ள பல்கலைக்கழகத்தின் துணைவேந்தரான முதல் பெண்மணியும் இவரே ஆவார். இவர் எர்ணாகுளத்தில் உள்ள புனித தெரசா கல்லூரியில் கல்வி பயின்றுள்ளார்.  
ஜான்சி ஜேம்சு, ஐக்கிய இராச்சியத்தில் உள்ள வார்விக் பல்கலைக்கழகத்தில் பொதுநலவாய ஆய்வு உதவித்தொகையின் முனைவர் பட்டத்திற்குப் பிந்தைய ஆய்வினையும், கனடாவின் தொராண்டோ பல்கலைக்கழகத்தில், ஆசிரிய ஆராய்ச்சி உறுப்பினராகவும் ஆய்வுகளை மேற்கொண்டுள்ளார். இவர் கேரள மாநில சாகித்ய அகாதமியின் உறுப்பினராகவும் பணியாற்றியுள்ளார்.
# கிருஷ்ண மேனன் நினைவு அரசு மகளிர் கல்லூரி

**கிருஷ்ண மேனன் நினைவு அரசு மகளிர் கல்லூரி** (*Krishna Menon Memorial Government Women's College*) என்பது இந்தியாவின் கேரள மாநிலம் கண்ணூரில் உள்ள மகளிர் கல்வி நிறுவனம் ஆகும்.